MMMF
        
         (man-made mineral fibres)
Store norske leksikon,Teknologi og industri,Industri,Mineralsk produksjon
MMMF er en forkortelse for man-made mineral fibres. MMMF er syntetiske mineralfibrer fremstilt ved smelting av forskjellige mineraler og bergarter, og slynget ut til tråder av forskjellig tykkelse avhengig av bruksområdet. Eksempler er glassfiber, mineralull (steinull, glassvatt) og keramiske fibrer.
Størrelsen på fibrene avgjør i hvilken grad de virker lokalirriterende på hud og slimhinner, eller blir innåndet og avsatt nedover i luftveiene. Fibre som ikke er tykkere enn ca. 3,5 μm (mikrometer) i diameter kan innåndes.Vanlig isolasjonsvatt har grove fibrer, og fibrer tykkere enn ca. 4–6 μm er lokalirriterende, men sannsynligvis ikke kreftfremkallende. Det er sannsynlig at de tynneste og relativt lange keramiske fibrene (under ca. 1–0,3 μm i diameter og over ca. 5–8 μm i lengde) kan være kreftfremkallende på tilsvarende måte som asbestfibrer. Les mer i Store norske leksikon asbest